**Tisztelt Ellenőrző Bizottság!**

Beszámolómat a 2015. január 16-tól 2015. február 26-ig terjedő időszakra az alábbiakban ismertetem.

Rangsorolásos kurzusfelvétel

2015. január 30-án 20:00-tól zajlott az idén bevezetett rangsorolásos kurzusfelvétel. A hallgatók részéről sok kérdés és panasz érkezett hozzám, nehézségeket okozott a bevezetése, azonban legjobb tudomásom szerint igyekeztem segíteni mindenkinek és tudtommal minden probléma meg is oldódott.

Tanulmányi tájékoztató fórum

2015. február 10-én 14:00-re szerveztünk tanulmányi tájékoztató fórumot, melyen jelen volt a tanulmányi hivatal vezetője, aki választ adott a hallgatókban felmerült kérdésekre.

Megbeszélés a Tanulmányi Hivatalban

2015. február 10-én Tallár Ákos elnökkel és Sándor Csaba kommunikációs ügyekért felelős alelnökkel a Tanulmányi Hivatalban jártunk megbeszélésen. Részletes javaslatot tettünk a rangsorolásos kurzusfelvétel reformjára, kértük a pontrendszer és a tárgyak rendszerének átgondolását, amelyről részletesen Kóczián Lilla a mai Fórumon fog beszélni. Olyan rendszerre tettünk javaslatot, amelyben az alsóbb évfolyamok hallgatói nem szorulnának ki a differenciált kurzusokról.

Oktatási Bizottság

2015. február 17-én ülésezett az Oktatási Bizottság. Többek között elkezdtük megszervezni az ELTE ÁJK Jegyzettárat.

Kérem beszámolóm elfogadását.

**Budapest**, 2015. február 26.

**Párkányi Eszter**

oktatási ügyekért felelős alelnök

ELTE ÁJK HÖK